AMA วิ่งเฉียด 6% ลุ้นประกาศกำไรไตรมาส 4 ทะลุ 66 ลบ. โต 64%
AMA วิ่งเฉียด 6% ลุ้นประกาศกำไรไตรมาส 4 ทะลุ 66 ลบ. โต 64%
AMA วิ่งเฉียด 6% ลุ้นประกาศกำไรไตรมาส 4 ทะลุ 66 ลบ. โต 64%
3 ม.ค. 2563

ผู้สื่อข่าวรายงานว่า ราคาหุ้นบริษัท อาม่า มารีน จำกัด (มหาชน) หรือ AMA ล่าสุด ณ เวลา 10.33 น. อยู่ที่ระดับ 5.60 บาท ปรับตัวขึ้น 0.30 บาท หรือ 5.66% ด้วยมูลค่าการซื้อขาย 2.06 ล้านบาท

โดย บล.เคจีไอ แนะนำ “Outperform” AMA ราคาเป้าหมาย 7.70 บาท/หุ้น โดยปรับลดประมาณกำไรสุทธิปี 2562 ลง 8% เหลือ 193 ล้านบาท เนื่องจากกำไรในไตรมาส 3/62 ต่ำกว่าที่คาด ในขณะที่ประมาณกำไรสุทธิของ AMA ในไตรมาส 4/62 อยู่ที่ 66 ล้านบาท (+64% จากช่วงเดียวกันเมื่อปีก่อน, +43% จากไตรมาสก่อน)
สำหรับกำไรที่เพิ่มขึ้นอย่างมากจากช่วงเดียวกันเมื่อปีก่อน และจากไตรมาสก่อน เนื่องจากการซื้อรถบรรทุกน้ำมันเพิ่มขึ้นอีก 20 คันในไตรมาส 4/62 และเรือในเส้นทางพม่ากลับมาวิ่งตามปกติ ตลอดจนไม่มีเรือขึ้นอู่เพื่อซ่อมบำรุงเลยในไตรมาสนี้ ทำให้คาดว่าบริษัทจะมีรายได้รวมเพิ่มขึ้นมาก 21% จากไตรมาสก่อน มาอยู่ที่ 557 ล้านบาทในไตรมาส 4/62
ทั้งนี้ขยับไปใช้ราคาเป้าหมายปี 2563 ที่ 7.70 บาท ลดลงจากเดิมที่ 8.10 บาท อ้างอิง PE ที่ 21 เท่า เพื่อสะท้อนการปรับลดกำไรปีนี้ลง ในขณะที่มองเห็นโอกาสที่จะปรับกำไรปี 63 เพิ่มขึ้น หลังจากที่บริษัทได้เริ่มเติมน้ำมันเตากำมะถันต่ำ (LSFO) ในเรือลำใหญ่ 6 ลำของบริษัทแล้วตั้งแต่เดือนพฤศจิกายน และสามารถปรับค่าระวางเรือให้สอดคล้องกับต้นทุนน้ำมันที่เพิ่มขึ้นได้
โดยจะรอดูอัตรากำไรขั้นต้นของธุกิจเรือของบริษัทในไตรมาส 4/62 ก่อนที่จะปรับประมาณการ นอกจากนี้ ยังคงคำแนะนำ “ซื้อ” เพื่อเก็งกำไรในไตรมาส 4/62 ที่โต 64% จากช่วงเดียวกันเมื่อปีก่อน และ 43% จากไตรมาสก่อน
 